CELEX: 62009TN0500
Language: da
Date: 2009-12-07 00:00:00
Title: Sag T-500/09: Sag anlagt den 7. december 2009 — Italien mod Kommissionen

13.2.2010   
            
            
               DA
            
            
               Den Europæiske Unions Tidende
            
            
               C 37/46
            
         Sag anlagt den 7. december 2009 — Italien mod Kommissionen
   (Sag T-500/09)
   2010/C 37/66
   Processprog: italiensk
   
      Parter
   
   
      Sagsøger: Den Italienske Republik (ved avvocato dello Stato L. Ventrella)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Beslutning 24/09/2009 nr. K(2009) 7044, meddelt den 25. september 2009 om udelukkelse fra EF-finansiering af visse udgifter afholdt af medlemsstaterne inden for rammerne af Den Europæiske Udviklings- og Garantifond for Landbruget (EUGFL), Garantisektionen, annulleres delvist for så vidt den, som nærmere angivet nedenfor, til skade for Italien for regnskabsårene 2005 og 2006 har foretaget følgende:
               
                           —
                        
                        
                           Faste økonomiske berigtigelser (5 %) for visse påståede mangler i kontrollerne i frugt- og grøntsagssektoren — forarbejdning af citrusfrugter for i alt 3 539 679,81 EUR
                        
                     
         
      Søgsmålsgrunde og væsentligste argumenter
   
   Den Italienske Republik har til støtte for søgsmålet gjort gældende, at væsentlige formforskrifter er tilsidesat (artikel 253 EF) i form af en begrundelsesmangel, ligesom der foreligger en tilsidesættelse af proportionalitetsprincippet.
   Det præciseres i denne forbindelse, at Kommissionen har berigtiget forskellig støtte til forarbejdningen af citrusfrugter, og at der ved denne berigtigelse manglede passende kontroller af forholdet mellem varen overdraget til producentorganisationerne og varen overdraget til forarbejderne samt forholdet mellem varen til forarbejdning og den endelige vare. Ifølge den italienske regering fremgik det af proceduren, at kontrollerne blev tilfredsstillende udført hvad angår såvel de administrative/regnskabsmæssige som fysiske kontroller, der procentvist dog overstiger minimumskravet fastsat i forordningen, hos både producentorganisationerne og forarbejderne, og at kontrolaktiviteterne blev foretaget uanmeldt (uden nogen forudgående underretning af den pågældende industri om kontroldatoen). Det afgørende punkt, hvorpå Kommissionen skulle have begrundet sin beslutning, var således, at der forelå en »betydelig risiko« for at påføre Fonden et økonomisk tab, der kunne begrunde en fast berigtigelse på 5 %, som dog er uforholdsmæssig.